ภาษาฮินดีฟีจี

ภาษาฮินดีฟีจี เป็นภาษาในกลุ่มภาษาอินโด-อารยัน ซึ่งเป็นภาษาแม่ของชาวฟีจีเชื้อสายอินเดียกว่า 380,000 คนในประเทศฟีจี (ข้อมูล พ.ศ. 2534)

ภาษานี้แตกต่างจากภาษาฮินดีมาตรฐานที่พูดในประเทศอินเดีย ความสัมพันธ์ระหว่างภาษาฮินดีกับภาษาฮินดีฟีจีเปรียบได้กับความสัมพันธ์ระหว่างภาษาดัตช์กับภาษาแอฟริคานส์ ภาษาฮินดีฟีจีประกอบด้วยภาษาฮินดีถิ่นตะวันออกเป็นหลัก (ภาษาอวธีและภาษาโภชปุรี) และคำยืมภาษาอังกฤษและภาษาฟีจีจำนวนมาก

เนื่องจากการเปลี่ยนแปลงทางการเมืองครั้งใหญ่ในประเทศฟีจีที่ผ่านมา ชาวฟีจีเชื้อสายอินเดียส่วนหนึ่งอพยพไปยังออสเตรเลีย นิวซีแลนด์ สหรัฐอเมริกา และแคนาดา ภาษาฮินดีฟีจีจึงติดไปกับพวกเขาด้วย

อ้างอิง 
 Ethnologue - Fiji Hindi

ภาษาฮินดี
ประเทศฟีจี